google/wiki40b huggingface dataset:
Δημήτριος Πανταζής

Βιογραφικά στοιχεία

Γεννήθηκε στην Αθήνα το 1813. Η καταγωγή του ήταν από το Κρούσοβο της Μακεδονίας. Εκπαιδεύτηκε στην Ύδρα, Αίγινα και στην Αθήνα.
Χρημάτισε διαδοχικά διδάσκαλος, ιδρυτής και διευθυντής ιδιωτικού εκπαιδευτηρίου, γραμματέας στο Υπουργείο των Εκκλησιαστικών και Δημοσίας Εκπαιδεύσεως, και τελευταία τμηματάρχης του Υπουργείου Εκπαιδεύσεως.
Επί τριάντα χρόνια και παραπάνω που εργάστηκε στο Υπουργείο Παιδείας συντέλεσε πάρα πολύ με τις γνώσεις του και την πείρα του στην ανάπτυξη της θεσμοθεσίας της εθνικής εκπαίδευσης.
Πέθανε στην Αθήνα στις 24 Μαρτίου 1884, σε ηλικία 71 ετών.

Συγγραφικό του έργο

Εργάστηκε σχεδόν πενήντα χρόνια, γράφοντας σημαντικό αριθμό δοκιμίων. Έκδωσε πολλά διδακτικά και φιλολογικά συγγράμματα. Επί 28 έτη έγραφε και εξέδιδε την φιλολογική εβδομαδιαία «Εφημερίδα των μαθητών», την οποία αργότερα μετονόμασε σε «Εφημερίδα των φιλομαθών».
Δημοσίευσε, επίσης, περίπου 150 φιλολογικές διατριβές.
Ωοθυλάκιο

Δομή

Τα κύτταρα που απαρτίζουν το ωοθυλάκιο είναι το ωοκύτταρο, τα κοκκιώδη κύτταρα και τα κύτταρα των εσωτερικών και εξωτερικών στοιβάδων της ωοθήκης.

Ωοκύτταρο

Το ωοκύτταρο όταν βρίσκεται στην ωοθήκη παραμένει στο στάδιο του πρωτογενούς ωοκυττάρου. Ο πυρήνας ενός τέτοιου ωοκυττάρου καλείται βλαστικό κυστίδιο.

Κοκκιώδης στοιβάδα

Το ωοκύτταρο περιβάλλεται από μία γλυκοπρωτεϊνική στοιβάδα, τη διαφανή ζώνη (zona pellucida). Αυτή με τη σειρά της είναι "φασκιωμένη" σε μία στοιβάδα κοκκιοκυττάρων. Κατά τα πρώιμα τριτοτενή θυλάκια, τα κοκκιοκύτταρα. Νωρίς τριτογενή θυλάκια, τα κύτταρα granulosa που συνδέουν το ωοκύτταρο με το υπόλοιπο των κυττάρων granulosa (' ' membrana granulosa' ') είναι τα ' ' discus proligerus' ' ή oophorus cumulus.

Theca

Τα κύτταρα granulosa, στη συνέχεια, εσωκλείονται σε ένα λεπτό στρώμα extracellular μήτρα - η θυλακοειδής μεμβράνη υπογείων ή το βασικό έλασμα (fibro-vascular coat(στην εικόνα). Έξω από το βασικό έλασμα, τα στρώματα interna theca και externa theca βρίσκονται.

Παθολογία

Οποιοδήποτε ωοθηκικό θυλάκιο που είναι μεγαλύτερο από περίπου δύο εκατοστόμετρα καλούται ωοθηκική κύστη.
Πρίμο Λέβι

Βιογραφικό

Ο Πρίμο Λέβι γεννήθηκε στις 31 Ιουλίου του 1919 στο Τορίνο από οικογένεια εβραϊκής καταγωγής. Το διάστημα 1934-1937 σπούδασε στο Liceo classico Massimo d'Azeglio του Τορίνο, το οποίο ήταν διάσημο γιατί σε αυτό δίδαξαν πολλοί φωτισμένοι καθηγητές όπως ο Augusto Monti, ο Umberto Cosmo, ο Τσέζαρε Παβέζε (Cesare Pavese) (ο οποίος ήταν και μαθητής στο συγκεκριμένο σχολείο) κ.α. που αντιτάχθηκαν στον φασισμό και υπέστησαν διώξεις.
Αφού τελείωσε το Λύκειο το 1937, γράφτηκε στο τμήμα χημείας του Πανεπιστημίου του Τορίνο. Τον Νοέμβριο του 1938 τέθηκαν σε ισχύ στην Ιταλία οι ρατσιστικοί νόμοι που επέβαλαν πληθώρα διακρίσεων εις βάρος των Εβραίων της χώρας. Μεταξύ άλλων απαγορευόταν πλέον στους Εβραίους η εγγραφή στο Πανεπιστήμιο, όμως όσοι ήδη σπούδαζαν, όπως ο Λέβι, μπορούσαν να ολοκληρώσουν τις σπουδές τους. Ο Λέβι λόγω της εβραϊκής καταγωγής του αντιμετώπισε μεγάλες δυσκολίες στο να βρει εισηγητή για τη διπλωματική του. Τελικά αποφοίτησε με άριστα το 1941 αλλά πάνω στο πτυχίο του αναγραφόταν ότι ήταν Εβραίος. 
Το Δεκέμβριο της ίδιας χρονιάς άρχισε να εργάζεται σε μια εταιρία εξόρυξης αμιάντου κοντά στο Τορίνο. Η δουλειά του ήταν να βρει μια οικονομική μέθοδο για την εξαγωγή νικελίου από τα υπολείμματα από την εξόρυξη αμιάντου, από το ορυχείο της εταιρίας. Λόγω της εβραϊκής καταγωγής του είχε προσληφθεί ημιπαράνομα (δεν εμφανιζόταν στις καταστάσεις του προσωπικού). Το 1942, με την μεσολάβηση ενός παλιού συμφοιτητή του, προσελήφθη σε μια ελβετική φαρμακευτική εταιρία στο Μιλάνο, όπου ήρθε σε επαφή με μέλη αντιφασιστικών οργανώσεων και εντάχθηκε στο παράνομο Κόμμα της Δράσης (Partito d'Azione). 
Τον Οκτώβριο του 1943 εντάχθηκε στην αντιστασιακή οργάνωση Δικαιοσύνη και Ελευθερία (Giustizia e Libertà) στη Βαλ ντ' Αόστα (Val d'Aosta). Καθώς όμως τόσο ο ίδιος όσο και οι σύντροφοί του δεν ήταν εκπαιδευμένοι, πολύ γρήγορα, τον Δεκέμβριο του 1943, συνελήφθησαν από τη φασιστική αστυνομία και μεταφέρθηκαν στο στρατόπεδο στο Φόσσολι. Στις 22 Φεβρουαρίου του 1944, 650 Εβραίοι, μεταξύ αυτών και ο Λέβι, στοιβάχτηκαν σε ένα τρένο (ήταν 50 άνθρωποι σε κάθε βαγόνι) και μεταφέρθηκαν στο στρατόπεδο συγκέντρωσης Άουσβιτς. Εκεί καταγράφηκε ως το νούμερο 174.517 και αμέσως οδηγήθηκε στο στρατόπεδο Buna-Monowitz, γνωστό ως Άουσβιτς III (Μόνοβιτς), όπου παρέμεινε μέχρι την απελευθέρωσή του από τον Κόκκινο Στρατό στις 27 Ιανουαρίου του 1945. Από τους 650 Εβραίους που μεταφέρθηκαν εκείνη την μέρα του Φεβρουαρίου στο Άουσβιτς τελικά επέζησαν μόλις 20 άτομα.

Έργα του Πρίμο Λέβι

Ορισμένα από τα έργα του Πρίμο Λέβι, που μεταφράστηκαν και στα ελληνικά, είναι τα εξής: 
Αν αυτό είναι ο άνθρωπος (Se questo è un uomo), Η ανακωχή (La tregua), Αυτοί που βούλιαξαν και αυτοί που σώθηκαν (I sommersi e i salvati), Αν όχι τώρα, πότε; (Se non ora, quando?), Το περιοδικό σύστημα (Il sistema periodico), Τα τελευταία Χριστούγεννα του πολέμου και Λίλιθ.
Ντάμιαν Σιμάνσκι

Σταδιοδρομία σε συλλόγους

Στις 12 Ιανουαρίου 2019, η Βίσλα Πλοτσκ ανακοίνωσε τη μεταγραφή του Σιμάνσκι στη ρωσική Αχμάτ Γκρόζνι. Τρεις μέρες αργότερα, η Αχμάτ επιβεβαίωσε την μεταγραφή του με συμβόλαιο διάρκειας 4,5 ετών.
 Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Διεθνής σταδιοδρομία

Έκανε το ντεμπούτο του για την Εθνική Πολωνίας στις 7 Σεπτεμβρίου 2018, σε έναν αγώνα της Α' κατηγορίας του Πρωταθλήματος Εθνών ΟΥΕΦΑ 2018-19 εναντίον της Ιταλίας. Έκανε τη πρώτη του συμμετοχή στο βασικό σχήμα για την Πολωνία, στο δεύτερο αγώνα εναντίον της Ιταλίας στις 14 Οκτωβρίου.
Άγιος Κωνσταντίνος Αιτωλοακαρνανίας

Γεωγραφία - Ιστορία

Ο Άγιος Κωνσταντίνος αποτελεί τη βορειοδυτική συνέχεια του Αγρινίου και ουσιαστικά είναι μέρος της πόλης. Απέχει 38 χλμ. Β. από το Μεσολόγγι και 40 χλμ. ΝΑ. από την Αμφιλοχία. Μετά τη Μικρασιατική Καταστροφή στην περιοχή εγκαταστάθηκαν πρόσφυγες από τη Μικρά Ασία. Αξιοθέατα θεωρούνται ο νέος ναός του Αγίου Κωνσταντίνου ( θεμελίωση  1978), η δημοτική αίθουσα εκδηλώσεων, το μνημείο των προσφύγων και οι μικροί καταρράκτες στην οδό Εργάνης. Αναφέρεται επίσημα για πρώτη φορά το 1928 ως οικισμός του δήμου Αγρινίου και από το 1929 με το ΦΕΚ 228Α - 12/07/1929 συστάθηκε ομώνυμη κοινότητα με έδρα τον οικισμό. Σύμφωνα με το πρόγραμμα Καλλικράτης αποτελεί τη δημοτική κοινότητα Αγίου Κωνσταντίνου που υπάγεται στη δημοτική ενότητα Αγρινίου του Δήμου Αγρινίου και σύμφωνα με την απογραφή 2011 έχει πληθυσμό 6.534 κατοίκους.
Η επίσκεψη της γηραιάς κυρίας

Η επίσκεψη της γηραιάς κυρίας (Der Besuch der alten Dame) είναι ένα πολυπρόσωπο θεατρικό έργο, του Ελβετού συγγραφέα Φρήντριχ Ντύρενματ. Πρόκειται για μια τραγικωμωδία δομημένη σε τρεις πράξεις. Παρουσιάστηκε για πρώτη φορά, επί σκηνής στην Ζυρίχη, τον Ιανουάριο του 1956. Στην Ελλάδα παρουσιάστηκε πρώτη φορά το 1961 από το Εθνικό Θέατρο, με την Κατίνα Παξινού στον πρωταγωνιστικό ρόλο.

Πλοκή

Η δράση εκτυλίσσεται στην μικρή, φτωχή πόλη Γκυλέν, όπου επιστρέφει μετά από πολλά χρόνια, μια εκκεντρική και πολύ πλούσια ηλικιωμένη γυναίκα, η Κλαίρη Ζαχανασιάν. Για την αντιμετώπιση των οικονομικών προβλημάτων της πόλης και των κατοίκων της, η Ζαχανασιάν προτίθεται να προβεί σε μια πολύ μεγάλη χρηματική δωρεά υπό έναν όρο. Ο όρος αυτός συνοψίζεται στο αίτημα της να δολοφονήσουν έναν συμπολίτη τους, τον Άλφρεντ Ιλ. Κίνητρο της είναι η εκδίκηση για την παλιά ερωτική προδοσία του Άλφρεντ Ιλ, που οδήγησε στην επαίσχυντη εκδίωξη της και στην καταφυγή της στην πορνεία. Αρχικά, όλοι, ομόφωνα αρνούνται την προσφορά. Στην πορεία όμως, τα δεδομένα αλλάζουν, όταν η Ζαχανασιάν με όπλο της το χρήμα αρχίζει να διαβρώνει αρετές, να διαφθείρει συνειδήσεις, να θέτει αισθήματα υπό αμφισβήτηση και να κλονίζει ηθικές και κοινωνικές αρχές.

Ελληνικές Θεατρικές Παραστάσεις

Κατάλογος ελληνικών θεατρικών αναπαραστάσεων του έργου "Η επίσκεψη της γηραιάς κυρίας"
Ελληνίδες ηθοποιοί που έχουν ερμηνεύσει τον ρόλο της "Κλαίρ Ζαχανασσιάν"
Christ unser Herr zum Jordan kam, BWV 7

Η καντάτα Christ unser Herr zum Jordan kam (Χριστός, ο Κύριός μας ήλθε στον Ιορδάνη) , με αριθμό BWV 7, είναι το έβδομο σε αρίθμηση έργο του Γιόχαν Σεμπάστιαν Μπαχ, σύμφωνα με τον συγκεκριμένο κατάλογο τον οποίο εισήγαγε ο Γερμανός μουσικολόγος Βόλφγκανγκ Σμίντερ (Wolfgang Schmieder, 1901 – 1990) και χρησιμοποιείται ευρύτατα σήμερα. Το έργο ανήκει στις εκκλησιαστικές καντάτες του μεγάλου κάντορα και, συγκεκριμένα, στις κοράλ καντάτες του δεύτερου κύκλου καντατών του. Παρουσιάστηκε στις 24 Ιουνίου 1724 στην Λειψία, κατά την Εορτή του Αγίου Ιωάννη του Βαπτιστή (Festo St. Joannis Baptistae).

Ιστορικό

Ο Μπαχ έγραψε την καντάτα Christ unser Herr zum Jordan kam το 1724, κατά το δεύτερο έτος παραμονής του στη Λειψία, και είναι η τρίτη κατά σειράν από τις καντάτες τού περίφημου δεύτερου ετήσιου κύκλου καντατών. Τα προβλεπόμενα αναγνώσματα για την συγκεκριμένη ημέρα παρουσίασής της (24 Ιουνίου 1724) ήταν από τον Ησαΐα «...η φωνή ενός ιεροκήρυκα στην έρημο» (Ησαΐας 40: 1-5), και από το Ευαγγέλιο του Λουκά, (Γέννηση του Ιωάννη Βαπτιστή και το Ευλογητός του Ζαχαρία (Κατά Λουκάν 1: 57-80).

Κείμενο

Ο ύμνος πάνω στον οποίο βασίζεται η καντάτα- ανήκει στον Λούθηρο και σχετίζεται με τον Ιωάννη τον Βαπτιστή και την έλευση του Χριστού προς αυτόν.  Η μελωδία του ύμνου κινείται στον δωρικό τρόπο (dorian mode).  Το κείμενο, ωστόσο, ανήκει σε μεταγενέστερο άγνωστο ποιητή, ο οποίος διατήρησε -όπως και σε άλλες κοράλ καντάτες του δεύτερου κύκλου καντατών του Μπαχ-, την πρώτη και την τελευταία στροφές του ύμνου αμετάβλητες, αλλά παρέφρασε τα θέματα των εσωτερικών στροφών με σειρές από εναλλασσόμενα ρετσιτατίβα και άριες.
Πικ-νικ (ταινία, 1955)

Υπόθεση

Ανήμερα της γιορτής των εργατών ένας τυχοδιώκτης, ο Χαλ Κάρτερ (Γουίλιαμ Χόλντεν), φτάνει σε μια μικρή πόλη του Κάνσας προκειμένου να ζητήσει βοήθεια για να αποκατασταθεί επαγγελματικά από έναν παλιό του συμφοιτητή από το κολέγιο τον Άλαν Μπένσον (Κλιφ Ρόμπερτσον). Τα χρόνια έχουν περάσει κι ο Χαλ που θεωρούνταν ένας άνδρας ο οποίος είχε όλα τα προσόντα για να τα καταφέρει στη ζωή, δεν είναι παρά μόνο ένας αποτυχημένος παίχτης του ράγκμπι με μεγάλο στόμα. Η άφιξη του Χαλ στην πόλη προκαλεί τον πόθο στην καρδιά τριών γυναικών. Μια απ' αυτές είναι η Ματζ (Κιμ Νόβακ) η αρραβωνιαστικιά του Άλαν, την οποία ο Χαλ ερωτεύεται. Όταν το πάθος μεταξύ του Χαλ και της Ματζ φουντώνει κατά τη διάρκεια του καθιερωμένου πικ - νικ, η σύγκρουση μεταξύ του Χαλ και του Άλαν θα είναι αναπόφευκτη.

Πληροφορίες Παραγωγής

Ταινία βασισμένη στο βραβευμένο με Πούλιτζερ θεατρικό έργο του Αμερικανού συγγραφέα Γουίλιαμ Ινγκ (υπεύθυνου επίσης για τη συγγραφή των: Στάση λεωφορείου, Πυρετός στο αίμα κλπ), αποτελεί μια από τις πιο τολμηρές χολυγουντιανές παραγωγές της δεκαετίας του '50. 
Σε μια περίοδο μεταρρυθμίσεων για τον αμερικανικό κινηματογράφο ο Ινκγ έγραψε τη θεατρική παράσταση Πικ-Νικ που έκανε πρεμιέρα στο Μπρόντγουεϊ το 1953, με πρωταγωνιστές τους: Ραλφ Μίκερ, Τζανίς Ριουλ, Κιμ Στάνλεϊ και Πωλ Νιούμαν. Ο Νιούμαν πέρασε από ακρόαση για τον πρωταγωνιστικό ρόλο αλλά κρίθηκε ακατάλληλος κι έτσι έκανε το ντεμπούτο του στο σανίδι στο ρόλο του Άλαν Μπένσον. 
H Columbia αγόρασε τα δικαιώματα του θεατρικού για 300.000 δολάρια και ξεκίνησαν οι ετοιμασίες για την κινηματογραφική μεταφορά της παράστασης. Ο Ντάνιελ Τάραντας, ήδη κάτοχος ενός όσκαρ για τη συγγραφή του σεναρίου του Όσο υπάρχουν άνθρωποι (From Here To Eternity, 1953), κλήθηκε για να διασκευάσει το έργο του Ινγκ, ενώ τη σκηνοθεσία ανέλαβε ο Τζόσουα Λόγκαν που είχε σκηνοθετήσει την παράσταση στο Μπρόντγουεϊ. O ρόλος του Χαλ Κάρτερ δόθηκε στον Γουίλιαμ Χόλντεν, ο οποίος στα 37 ένιωθε πολύ μεγάλος για να τον ερμηνεύσει και γι' αυτό το λόγο ξύρισε το στήθος του. O Holden είχε επίσης ανασφάλειες όσον αφορά το γύρισμα της σκηνής στην οποία χορεύει με την Κιμ Νόβακ, η οποία είναι η πιο αισθησιακή σκηνή της ταινίας και ζήτησε αντικαταστάτη. Τελικά ο ηθοποιός τα κατάφερε μόνος του σε κατάσταση μέθης. Ο ρόλος της Μαντζ Όουενς πήγε στο ανερχόμενο αστέρι της Columbia Κιμ Νόβακ και την έκανε σταρ (την ίδια χρονιά η ηθοποιός πρωταγωνίστησε και στο Ο άνθρωπος με το χρυσό χέρι (The Man With The Golden Arm) του Όττο Πρέμινγκερ, ενώ 3 χρόνια αργότερα ερμήνευσε το διπλό ρόλο της Μάντλιν Έλστερ / Τζούντι Μπάρτον στο αριστούργημα του Άλφρεντ Χίτσκοκ Δεσμώτης του Ιλίγγου (Vertigo). Η Ρόζαλιντ Ράσελ κατάφερε να κερδίσει το ρόλο της δασκάλας Ρόζμαρι Σίντνεϊ, που ήθελε τόσο πολύ, ενώ ο ρόλος της Μίλι, της μικρής αδελφής της Ματζ, πήγε στη Σούζαν Στράσμπεργκ την κόρη του Λι Στράσμπεργκ καθηγητή της υποκριτικής και θεμελιωτή της μεθόδου στο Actors Studio.
Τα γυρίσματα έγιναν στο Κάνσας κι ολοκληρώθηκαν τον Ιούλιο του 1955.
Πανελλήνιο πρωτάθλημα ανώμαλου δρόμου γυναικών 1977

Το Πανελλήνιο πρωτάθλημα ανώμαλου δρόμου γυναικών 1977 διεξήχθη στις 6 Μαρτίου στην Τρίπολη, σε απόσταση 4.000μ, για πρώτη φορά σε τέτοια απόσταση. Πρωταθλητής στο ομαδικό αναδείχθηκε ο ΓΣ Κοροίβος Πάφου για πρώτη φορά από κυπριακή ομάδα στην ιστορία του θεσμού. Στο ατομικό η Παρασκευή Μιχολίτση πρώτευσε για έβδομη συνεχόμενη χρονιά ισοφαρίζοντας το ρεκόρ συνεχόμενων τίτλων της Κατσικαδέλλη. Τα πρωταθλήματα παίδων-κορασίδων διεξήχθησαν στην Καλογρέζα, στις 13/2/1977, με συμμετοχή 80 σωματείων και 750 αθλητών-αθλητριών (350 αθλήτριες).
1494 Σάβο

Φυσικά χαρακτηριστικά

Η μέση διάμετρος του Σάβο δεν είναι γνωστή με κάποια ακρίβεια, αλλά εκτιμάται γύρω στα 10 χιλιόμετρα. O φασματικός τύπος του είναι Sa (λιθώδης). Ο Σάβο περιστρέφεται γύρω από τον εαυτό του μία φορά κάθε 5 ώρες και 21,0 λεπτά.
Gibson Appliance

Η Gibson ιδρύθηκε από τον Τζόσουα Χολ στο Μπέλντινγκ του Μίσιγκαν το 1877 ως η Εταιρεία Belding-Hall, πουλώντας ντουλάπια που στέγαζαν κομμάτια πάγου (καταψύκτες). Η περιοχή γύρω από το Μπέλντινγκ, είχε εξειδικευμένο εργατικό δυναμικό Δανών τεχνιτών και μια καλή προμήθεια σκληρών ξύλων, όπως των Φραξίνων. Η εταιρεία αγοράστηκε από τον Φρανκ Γκίμπσον, έναν ανταγωνιστή κατασκευαστή "ψυγείων πάγου" στις αρχές του 1900. Ήταν η μεγαλύτερη στον κλάδο της τότε. Το 1931 η εταιρεία άρχισε να κατασκευάζει ηλεκτρικά ψυγεία.
Κατά τη διάρκεια του Δευτέρου Παγκοσμίου Πολέμου, ο Γκίμπσον κατάφερε να παραγάγει 1.078 στρατιωτικά αεροσκάφη Waco CG-4 με αδειοδότηση.
Η εταιρεία ισχυρίζεται ότι έχει εφεύρει το λαμπάκι ψυγείου, τον πάνω καταψύκτη και τον μηχανισμό "air sweep" για τη διανομή κλιματιστικού αέρα.
Το 1956, η Hupp Corporation απέκτησε την Gibson. Το 1967, η Hupp συγχωνεύθηκε με την White Consolidated Industries. Οι συσκευές της Gibson διανεμήθηκαν στην Ελλάδα από την Τροπαία Συμμετοχική. Σήμερα ανήκει στην Electrolux.
Νίκος Κουγιάλης

Βιογραφικά στοιχεία

Ο Νίκος Κουγιάλης γεννήθηκε στη Λευκωσία στις 30 Μαρτίου 1967. Σπούδασε στο Πανεπιστημίου της Βόρειας Καρολίνας, όπου απέκτησε πτυχίο και μεταπτυχιακή στην ηλεκτρολογία μηχανική.
Διετέλεσε πρόεδρος του Ινστιτούτου Μηχανικής και Τεχνολογίας (IET) του Ηνωμένου Βασιλείου και εκλεγμένο μέλος του Παγκόσμιου Συμβουλίου του ΙΕΤ. Επιπλέον, διετέλεσε πρόεδρος του Ινστιτούτου Ηλεκτρολόγων Μηχανικών (IEE) του Ηνωμένου Βασιλείου την περίοδο 2004-2006. 
Εργοδοτήθηκε στην Αρχή Ηλεκτρισμού Κύπρου ως ηλεκτρολόγος μηχανικός. Υπήρξε συνδικαλιστής στη συντεχνία του επιστημονικού προσωπικού της ΑΗΚ (ΣΕΠΑΗΚ), κατέχοντας τη θέση του βοηθού γραμματέα.
Ακόμη, έχει εργοδοτηθεί σε διάφορους ιδιωτικούς οργανισμούς. Επιπρόσθετα, έχει διδάξει στο Πανεπιστήμιο της Βόρειας Καρολίνας ως λέκτορας σε θέματα τηλεπικοινωνιών.
Είναι νυμφευμένος και έχει τρία παιδιά.

Πολιτική διαδρομή

Ήταν μέλος του Ευρωπαϊκού Κόμματος, του οποίου διετέλεσε και αντιπρόεδρος.
Την 1 Μαρτίου 2013 διορίστηκε Υπουργός Γεωργίας, Φυσικών Πόρων και Περιβάλλοντος στην κυβέρνηση Νίκου Αναστασιάδη. Κατά τη διάρκεια της θητείας του το υπουργείο μετονομάστηκε σε Υπουργείο Γεωργίας, Αγροτικής Ανάπτυξης και Περιβάλλοντος.
Χαλκιόπουλοι Αιτωλοακαρνανίας

Γεωγραφία - Ιστορία

Οι Χαλκιόπουλοι ή το Παλιό Χαλκιόπουλο, σύμφωνα με τους ντόπιους, βρίσκονται στα βορειοδυτικά όρια με την Περιφερειακή Ενότητα Ευρυτανίας και δυτικά της τεχνητής λίμνης των Κρεμαστών. Απέχουν 49 χλμ. ΒΑ. από την Αμφιλοχία, 56 χλμ. Β. από το Αγρίνιο και 13 χλμ. Δ. από τη γέφυρα Τατάρνας της λίμνης. Το χωριό είναι κτισμένο στους νότιους πρόποδες του όρους Κανάλα του Βάλτου, ανάμεσα στον όμορο Άγιο Βλάσιο (Δ.) και στον Αγρπιδόκαμπο (ΝΑ.). Την περίοδο της τουρκοκρατίας, μαζί με το Σακαρέτσι (σημερινό Περδικάκι), το Πατιόπουλο και τη Ντούνιστα (Σταθάς) υπήρξε από τις κοιτίδες του ορεινού Βάλτου στον αγώνα εναντίον των Τούρκων. Είναι ο τόπος καταγωγής του Γιάννη Κοντογιάννη οπλαρχηγού του προεπαναστατικού αγώνα και της οικογένειας Βαλτινών.

Διοικητικά

Ως οικισμός αναφέρεται επίσημα το 1836 να ορίζεται έδρα του τότε δήμου Φυτείας και μετέπειτα το 1920 του δήμου Ιδομένης. Σύμφωνα με το πρόγραμμα  Καλλικράτης, μαζί με τα χωριά Άγιοι Θεόδωροι, Άγιος Βλάσιος, Άγιος Μηνάς, Νέο Χαλκιόπουλο, Ξωμερή, Προσήλια, και Αγραπιδόκαμπος, αποτελούν την Τοπική Κοινότητα Χαλκιοπούλων που ανήκει στην Δημοτική Ενότητα Ίναχου του Δήμου Αμφιλοχίας και σύμφωνα με την απογραφή του 2011 έχει πληθυσμό 53 κατοίκους.
Αττικό Μετρό Εταιρεία Λειτουργίας

Η εταιρεία Αττικό Μετρό Εταιρεία Λειτουργίας ήταν θυγατρική της εταιρείας Αττικό Μετρό. Βασικός σκοπός της ήταν η λειτουργία του δικτύου των γραμμών 2 και 3 του μητροπολιτικού σιδηροδρόμου των Αθηνών.
Στις 17 Ιουνίου του 2011 απορροφήθηκε από την εταιρεία Σταθερές Συγκοινωνίες ΑΕ.. (ΣΤΑ.ΣΥ. Α.Ε.).

Ίδρυση

Η Ανώνυμη Εταιρεία «ΑΤΤΙΚΟ ΜΕΤΡΟ ΕΤΑΙΡΕΙΑ ΛΕΙΤΟΥΡΓΙΑΣ Α.Ε.» καταχωρήθηκε στο Μητρώο Ανωνύμων Εταιριών της Νομαρχίας Αθηνών στις 15 Φεβρουαρίου 2001. (Φ.Ε.Κ.1092/19.02.2001).
Η εταιρεία λειτουργούσε με τους κανόνες της ιδιωτικής οικονομίας, ήταν επιχείρηση κοινής ωφέλειας και εποπτευόταν από τον Υπουργό Υποδομών, Μεταφορών και Δικτύων. Η έδρα της βρισκόταν στα Σεπόλια του Δήμου Αθηναίων.

Μετοχικό Κεφάλαιο

Το μετοχικό κεφάλαιο της εταιρείας ορίστηκε αρχικά σε 2.000.000.000 δραχμές διαιρεμένο σε 200.000 μετοχές, ονομαστικής αξίας 10.000 δραχμών εκάστη. Πριν τη συγχώνευσή της, ανερχόταν σε 70.167.543,95 € διαιρεμένο σε 2.390.717 μετοχές, ονομαστικής αξίας 29,35 € εκάστη.
Ζώτος Τζιγαράς

Βιογραφικά στοιχεία

Γεννήθηκε στα Ιωάννινα από γονείς ευγενείς της οικογένειας των Τζιγαράδων και Αψαράδων. Έμαθε γράμματα και είχε μόρφωση τουρκική και ελληνική. Ανέλαβε τα αξιώματα του σπαθάριου, βεστιάριου και έγινε πρωτοσπαθάριος και γαμπρός του ηγεμόνα της Μολδοβλαχίας Πέτρου Μίχνα Βοϊβόδα. Ήταν άνδρας λεπτός, επιτήδειος και σοφός.
Φώτης Σεργουλόπουλος

Βιογραφικό

Γεννήθηκε το 1963 στην Αθήνα όπου και μεγάλωσε. Τελειώνοντας το σχολείο εγκαταστάθηκε στη Γαλλία όπου σπούδασε θέατρο και υποκριτική.

Τηλεόραση

Έκανε το τηλεοπτικό του ντεμπούτο τη σεζόν 1988-1989 στη σειρά "Φώτα Παρακαλώ" στη ΕΤ1. Ακολούθησαν κάποιες συμμετοχές στις τηλεοπτικές σειρές "Φανή", "Ο Κανονιέρης και η Βεντέτα", "Το ρετιρέ" και "Στην κόψη του ξυραφιού".
Έγινε ευρύτερα γνωστός τη σεζόν 1998-1999 όταν ξεκίνησε να ασχολείται με την παρουσίαση. Τη σεζόν αυτή παρουσίασε μαζί με την Μαρία Μπακοδήμου την ψυχαγωγική εκπομπή "Κάτσε Καλά" στον ANT1. Για τα επόμενα 18 χρόνια συνέχισαν ως τηλεοπτικό ντουέτο παρουσιάζοντας διάφορες ψυχαγωγικές εκπομπές σε διάφορα κανάλι. 
Τις σεζόν 1999-2003, μετά τη μεταγραφή του στο Mega Channel, ήταν παρουσιαστής της πρωινής εκπομπής "Σαν στο σπίτι σας". Τη σεζόν 2003-2004 παρουσίασε μαζί με την Μαρία Μπακοδήμου το ψυχαγωγικό talk show "Από στόμα σε στόμα" ενώ ανέλαβε -μόνος του αυτή τη φορά- την παρουσίαση του τηλεπαιχνιδιού "Το show των εκατομμυρίων" στο Mega. Τις επόμενες δύο σεζόν συνέχισαν την συνεργασία τους παρουσιάζοντας την εκπομπή "I Love TV".
Τις επόμενες δύο χρονιές, μετά την μεταγραφή τους στον Alpha, παρουσίασαν την ψυχαγωγική εκπομπή "TV Tiglon" ενώ το 2007 ανέλαβαν την παρουσίαση του Ελληνικού τελικού της Eurovision στην ΝΕΤ. Τη χρονική περίοδο 2008-2009 ανέλαβαν την απογευματινή ψυχαγωγική εκπομπή Alpha με τίτλο "Σιγά μη κάτσω να σκάσω".
Τη σεζόν 2009-2010 πήραν μεταγραφή στο Star Channel και την απογευματινή ζώνη παρουσιάζοντας μία παρόμοια εκπομπή με τίτλο "Φώτης & Μαρία Live". Η συνεργασία τους με τον σταθμό διήρκησε για 7 χρόνια μέχρι και το καλοκαίρι του 2016. Το 2017 υπήρξε μέλος της κριτικής επιτροπής του τέταρτου κύκλου του show μεταμφιέσεων Your Face Sounds Familiar στον ANT1.
Πέδρο Πασκάλ

Βιογραφία

Γεννήθηκε το 1975 στο Σαντιάγο της Χιλής. Σπούδασε υποκριτική στο Orange County School of the Arts και στο Tisch School of the Arts της Νέας Υόρκης.
Έγινε γνωστός από τον ρόλο του Όμπερυν Μαρτέλ στην τηλεοπτική σειρά Game of Thrones και τον ρόλο του Χαβιέρ Πένια στη σειρά Narcos. Επίσης, έχει εμφανιστεί στις σειρές The Mentalist και Homeland.
Στον κινηματογράφο, έχει παίξει στις ταινίες: Kingsman: Ο Χρυσός Κύκλος, The Equalizer 2 και Αν η Οδός Μπιλ Μπορούσε να Μιλήσει.
Α΄ κατηγορία πετοσφαίρισης ανδρών Κύπρου 1989-90

Σύστημα διεξαγωγής

Στο πρωτάθλημα της Α΄ κατηγορίας 1989-90 συμμετείχαν 10 ομάδες. Στην Α΄ φάση όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Ακολούθως, οι ομάδες έδωσαν αγώνες play-offs για την ανάδειξη της πρωταθλήτριας ομάδας. Η πρωταθλήτρια ομάδα εξασφάλισε τη συμμετοχή της στο Κύπελλο πρωταθλητών Ευρώπης πετοσφαίρισης ανδρών 1990-91.
Οι τελευταίες δύο ομάδες υποβιβάστηκαν στη Β΄ κατηγορία.
Τυφώνας Γκονζάλο

Ευρώπη

Τα εξωτροπικά απομεινάρια του τυφώνα έφτασαν στο Ηνωμένο Βασίλειο στις 21 Οκτωβρίου με ανέμους εως 110 χλμ/ώρα στην Ουαλία. Μεγάλο μέρος της τοπικής κυκλοφορίας διακόπηκε σε εκείνα τα μέρη. Στο Σάουθγουικ και το Σάσεξ τρεις άνθρωποι τραυματίστηκαν από πτώσεις δέντρων και μια γυναίκα έχασε τη ζωή της στο Λονδίνο. Άλλοι δύο άντρες σκοτώθηκαν σε ατυχήματα στο Μέρσεϊσάιντ και το Έσεξ. Τα απομεινάρια του τυφώνα, ύστερα κατευθύνθηκαν στην κεντρική Ευρώπη. Σφοδροί άνεμοι στη Γερμανία, και χιονοπτώσεις στις Άλπεις ήταν τα κύρια χαρακτηριστικά του σε εκείνες τις περιοχές. Στις 23 Οκτωβρίου, τα απομεινάρια του τυφώνα, είχαν φτάσει στο Αιγαίο Πέλαγος. Στις 24 Οκτωβρίου, οι ισχυρές βροχές και καταιγίδες από τα απομεινάρια του τυφώνα, προκάλεσαν πλήθος πλημμυρών στην Αθήνα.Τα πληγείσα προάστια ήταν: το Περιστέρι, το Ίλιον, η Νίκαια, ο Πειραιάς, το Χαϊδάρι, το Αιγάλεω, οι Άγιοι Ανάργυροι, το Καματερό, οι Αχαρνές και τα Άνω Λιόσια.
Μάχη της Μπαζέιγ

Η εξέλιξη της μάχης

Μια μέρα πριν από την έναρξη της μάχης, το ανιχνευτικό σώμα των Βαυαρών είχε αποτρέψει την ανατίναξη της σιδηροδρομικής γέφυρας από τους Γάλλους. Κατά την διάρκεια της καταδίωξης που επακολούθησε, οι Βαυαροί βρήκαν σθεναρή αντίσταση από τους Γάλλους, οι οποίοι τοποθέτησαν στο χωριό Μπαζέιγ μονάδες πεζικού και ναυτικού πεζικού της «Γαλάζιας διμοιρίας», με εντολή να υπερασπιστούν τον τόπο «μέχρι τελευταίας βολής». Οι δρόμοι και τα σπίτια οχυρώθηκαν. Στη μάχη που ακολούθησε Βαυαροί και Γάλλοι υπέστησαν μεγάλες απώλειες και κάλεσαν αλλεπάλληλες ενισχύσεις από τις εφεδρείες τους. Στην μάχη πήραν μέρος και οπλισμένοι πολίτες από τα γύρω σπίτια, εξοργίζοντας έτσι τους Βαυαρούς, οι οποίοι αντέδρασαν με εμπρησμούς των σπιτιών, από όπου έρχονταν τα πυρά. Μέχρι το μεσημέρι όλα τα σπίτια του χωριού κάηκαν.

Απώλειες

Οι Γαλλικές πηγές αναφέρουν ότι η «Γαλάζια Μεραρχία» την ημέρα αυτή έχασε 2.655 μέλη της.
Οι Βαυαροί αναφέρουν την απώλεια 213 αξιωματικών και 3.876 ανδρών γενικά, και ιδιαίτερα 64 νεκρούς αξιωματικούς και περίπου χίλιους στρατιώτες ειδικά στην μάχη της Μπαζέιγ.
Σύμφωνα με τους Γάλλους, 39 κάτοικοι του χωριού σκοτώθηκαν, και άλλοι 150 τραυματίστηκαν βαριά και πέθαναν στους επόμενους μήνες.
Πλάτανος της Τσαγκαράδας

Ο Πλάτανος της Τσαγκαράδας είναι ένα από τα γηραιότερα δέντρα ολόκληρης της Ευρώπης, με την ηλικία του να ανέρχεται στα 1000 χρόνια. Βρίσκεται στην κεντρική πλατεία της Τσαγκαράδας στο βουνό Πήλιο του Νομού Μαγνησίας και αποτελεί σημείο αναφοράς της περιοχής και γενικότερα αξιοθαύμαστο φυσικό μνημείο.

Περιγραφή

Η περίμετρος του κορμού του ανέρχεται στα 15 μέτρα. Η κόμη του πλάτανου είναι τόσο μεγάλη ώστε είναι δυσχερής η μέτρησή της, ενώ η συνολική περίμετρός της μπορεί να ξεπερνά και τα 40 μέτρα. Τα κλαριά του είναι τόσο παχιά και ογκώδη όσο ο κορμός ενός δέντρου. 
Η γενική κατάσταση του δέντρου είναι πολύ καλή. Παρόλα αυτά, ο κορμός του έχει μια κουφάλα που είναι κλεισμένη με λαμαρίνα. Επίσης το κούτσουρο ενός κλαριού του ακουμπάει σε έναν μαρμάρινο τοίχο στήριξης. 
Φύεται σε υψόμετρο 450 μέτρων από την επιφάνεια της θάλασσας.